Document ID: 31998R2194

ΚΑΝΟΝΙΣΜΟΣ (ΕΚ) αριθ. 2194/98 ΤΗΣ ΕΠΙΤΡΟΠΗΣ της 12ης Οκτωβρίου 1998 για την τροποποίηση του κανονισμού (ΕΚ) αριθ. 2629/97 όσον αφορά τα ενώτια στο πλαίσιο του συστήματος αναγνώρισης και καταγραφής των βοοειδών (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας (1), και, ιδίως το άρθρο 10 στοιχείο α),
Εκτιμώντας:
ότι ο κανονισμός (ΕΚ) αριθ. 2629/97 της Επιτροπής (2), όπως τροποποιήθηκε από τον κανονισμό (ΕΚ) αριθ. 1177/98 (3), θεσπίζει λεπτομερείς κανόνες όσον αφορά τα ενώτια, τα μητρώα των εκμεταλλεύσεων και τα διαβατήρια στο πλαίσιο του συστήματος αναγνώρισης και καταγραφής των βοοειδών 7
ότι, προκειμένου να αποφευχθούν οι δυσκολίες στον τομέα του ενδοκοινοτικού εμπορίου βοοειδών και για την διασάφηση των κανόνων που ισχύουν σήμερα, είναι αναγκαίο να επιτραπεί στους υπευθύνους των εκμεταλλεύσεων να είναι σε θέση, εάν το επιθυμούν και σύμφωνα με τις εθνικές διατάξεις, να εφοδιαστούν με την απαραίτητη ποσότητα ενωτίων εκ των προτέρων, καλύπτοντας, ωστόσο, τις ανάγκες τους, για περίοδο ενός χρόνου, κατ' ανώτατο όριο 7
ότι ο κανονισμός (ΕΚ) αριθ. 2629/97 πρέπει να τροποποιηθεί αναλόγως 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 2629/97 προστίθεται η ακόλουθη παράγραφος 5:
«5. Οι κάτοχοι εκμεταλλεύσεων δύνανται, εφόσον το επιθυμούν και σύμφωνα με τις εθνικές διατάξεις, να εφοδιάζονται με την απαραίτητη ποσότητα ενωτίων εκ των προτέρων, καλύπτοντας, ωστόσο, τις ανάγκες τους για περίοδο ενός χρόνου, κατ' ανώτατο όριο. Στην περίπτωση εκμεταλλεύσεων που έχουν πέντε ζώα κατ' ανώτατο όριο, η αρμόδια αρχή μπορεί να προβλέψει εκ των προτέρων πέντε ζευγάρια ενωτίων.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Οκτωβρίου 1998.

Labels: 3
7
11
6